Source: http://scripta.kotus.fi/visk/sisallys.php?c=14&p=210
Timestamp: 2020-08-15 08:23:16+00:00

Document:
VISK - § 210 Äänteen k sisältäviä affektisen sananmuodostuksen keinoja
SISÄLLYS > SANAT > Nominijohdokset > Substantiivijohdokset > Affektisia johdostyyppejä ja muotteja > pal-ikka, mets-ikkö, lituska, rotisko > § 210 Äänteen k sisältäviä affektisen sananmuodostuksen keinoja
Johdinaines ‑kkA esiintyy affektisena substantiivinjohtimena yksin tai yhtymissä ‑ikkA ~ ‑UkkA. Kantana on substantiivi tai deskriptiivinen vartaloaines. Deskriptiivikantaiset ovat useimmiten elollisen olennon nimityksiä. (Muita kkA-johdoksia ja kkA-loppuisia sanoja » § 199, 218, 288.)
(‑i +) ‑kkA: hanikka, kannikka, palikka, nypykkä, ressukka (PS), possukka (L) | Deskriptiivikantaisia: jörrikkä, mötikkä, nulikka (PS), jäpikkä (skt)
‑U + ‑kkA: lehdykkä, pallukka, perukka (< perä), pohjukka, pullukka, pyörykkä, sopukka (< soppi) (PS), missukka, pussukka (skt) | Naisten etunimiä: Annukka, Marjukka
(k)kA- ja (i)nen-johdinten yhtymä ‑kAinen esiintyy affektisissa substantiiveissa ja joissain adjektiiveissakin. Johtimen alkuun voi lisäksi kuulua ‑U tai ‑O.
Substantiiveja:keijukainen, lapsukainen, neitokainen (PS), lehdykäinen (l, k); (adjektiivikantaisia:) ainokainen, nuorukainen, pienokainen | Adjektiiveja: lyh(y)käinen, ohkainen, uutukainen, köykäinen (< kevyt)
Myös joillain (i)kkO-johdoksilla (» § 182 – 183, 198) on deminutiivinen merkitys:
lammikko (< lampi), metsikkö, puistikko (< puisto), suukko, kepakko (vrt. keppi)
Merkitys on voinut eriytyä ja neutraalistua tästä edelleen: esim. maljakko tarkoittaa tietynlaista astiaa eikä ’pientä maljaa’. Selvästi affektisia sen sijaan ovat yksitavuisen lyhentyneen kantavartalon sisältävät kkOnen-johtimiset sanat miekkonen, naikkonen ja veikkonen.
iskO-, iskA- ja UskA-loppuiset sanat ovat kantavartaloltaan deskriptiivisiä esineen tai rakennuksen, jotkin olennonkin nimityksiä. Niissä on lekseemejä yhteensä parikymmentä.
‑iskO: rotisko, rötiskö (PS), horisko (skt) | ‑iskA: räpiskä, rötiskä (PS), rotiska (l) | ‑UskA: latuska, läpyskä (PS), lituska, lätyskä (skt)
Neutraalikäyttöisiä ovat mm. puolisko ja leiviskä. Sanat limaska ja nuljaska ovat kasvin- ja sienenniminä neutraalit, mutta ihmisestä käytettyinä affektiset.
Komparaatio
§ 633 Mitä on komparaatio?
Vertailun ilmaisutapoja
§ 634 Komparaatio vs. muut vertailun ilmaisukeinot
§ 635 Komparatiivi ja vertailukohdan ilmaisutavat
Kuin-rakenne tai partitiivisijainen lauseke
§ 636 Kuin-rakenteen ja partitiivilausekkeen sijainti
§ 637 Kuin-rakenne monikäyttöisempi kuin partitiivilauseke
Komparatiivijohdoksen määritteet
§ 638 Paljon enemmän, puolet kalliimpi, monta kertaa isompi
§ 639 Ei sen kummempaa, sen paremmin
§ 640 Yhä enemmän, aina vain parempi
Vertaileva astemäärite vähemmän, enemmän
§ 641 Vähemmän mukava, enemmän kuin hintansa arvoinen
§ 642 Superlatiivi ja vertailujoukon ilmaisutavat
Kokonaisuuden elatiivirakenne
§ 643 Kiltein lapsi koko ryhmästä, kuljettajista nopein
Superlatiivijohdoksen määritteet
§ 644 Maailman nopein juoksija, parasta mitä saattoi tapahtua
§ 645 Toiseksi paras, kaikkein ihanin, kaikista pahin

References: § 210
 § 210
 § 199
 § 182

§ 633

§ 634

§ 635

§ 636

§ 637

§ 638

§ 639

§ 640

§ 641

§ 642

§ 643

§ 644

§ 645